Ndzi munhu wa nkoka!

Hikuva...

Ndzi n'wana wa Xikwembu

Un'wana ni un'wana loyi a pfumelaka leswaku Yesu hi yena Mesiya, ú tswariwile hi Xikwembu.

I Yohane 5:1a

Ndzi muhluri!

I mani loyi a hlulaka misava xana? Hi yena loyi a pfumelaka leswaku Yesu Kriste i N'wana wa Xikwembu!

I Yohane 5:5

Ndzi xaviwile, kutani nxavo wa kona i Kriste

Mi xaviwile hi nxavo lowukulu; mi nga vi mahlonga ya vanhu.

I Vakorinto 7:23

Ndzi xirho emirini wa Kriste

Sweswi ke, n'wina mi miri wa Kriste; kutani un'wana ni un'wana wa n'wina i xirho xa wona.

I Vakorinto 12:27

Ndzi tempele ya Xikwembu

Xana a mi tivi leswaku mi tempele ya Xikwembu, ni leswaku Moya wa Xikwembu wu akile eka n'wina xana?

I Vakorinto 3:16

Ndzi rivaleriwile

“... hikwalaho ka munhu loyi, mi tivisiwa ta ku rivaleriwa ka swidyoho; naswona tivani leswaku, eka hinkwaswo leswi a mi hluleka ku pemberisiwa ka swona hi Nawu wa Muxe, sweswi un'wana ni un'wana la pfumelaka wa pemberisiwa ka swona ha Yesu.”

Mintirho 13:38-39

Ndzi ponile eka ku avanyisiwa

Kutani sweswi a ka ha ri na ku avanyisiwa eka lava nga va ka Kriste Yesu.

Varhoma 8:1

Ndzi ntshuxekile

"Loko mi tiyisela eritweni ra mina, mi vadyondzisiwa va mina hakunene; naswona mi ta tiva ntiyiso, kutani ntiyiso wu ta mi ntshunxa."

Yohane 8:31b-32

Ndzi hlawuriwile

Ha swi tiva, vamakwerhu, leswaku Xikwembu xa mi rhandza, ni leswaku xi mi hlawurile.

I Vatesalonika 1:4

Ndzi hlayisekile eka Xikwembu

Ha swi tiva leswaku un'wana ni un'wana la tswariweke hi Xikwembu, a nga ha tshameli ku dyoha, hikuva ú hlayisiwa hi N'wana wa Xikwembu, kutani Lowo biha a nga n'wi khumbi.

I Yohane 5:18

Ndzi na vutomi lebyi nga heriki

Loyi a nga ni N'wana, ú ni vutomi; loyi a nga riki na N'wana wa Xikwembu, a nga na vutomi.

I Yohane 5:12

Hinkwaswo swi tano hikuva

... Xikwembu xi rhandzile misava swonghasi, xi ko xi nyika N'wana wa xona la nga un'we, leswaku un'wana ni un'wana la pfumelaka ka yena, a nga lovi, kambe a va ni vutomi lebyi nga heriki.

Yohane 3:16

Ku tshemba loku hanyaka

A ku nkhensiwe Xikwembu, Tata wa Hosi ya hina Yesu Kriste! Hi musa wa yena lowukulu, ú hi tswarile ra vumbirhi, leswaku hi va ni ku tshemba loku hanyaka, hikwalaho ka ku pfuka ka Yesu Kriste exikarhi ka vafi, ni leswaku hi nyikiwa ndzhaka leyi nga boriki, leyi nga nyamisiwangiki, leyi nga vuniki.

I Petro 1:3-4a

Tindzimana ta Rito ku suka eka Bibele ya Mahungu Lamanene.

Vutshila lebyi humesiwaka no hangalasiwa hi Nhlangano wa Bibele wa Afrika Dzonga.

vandla ra bibele
ra afrika dzonga

www.biblesociety.co.za

Bibles and audio Bibles are available on the BibleSA-app